ஆர்.கே.நகர் இடைத்தேர்தலில் வாக்காளர்களுக்குப் பணம் கொடுத்த விவகாரத்தில் தேர்தல் நிறுத்தப்பட்டது. அடுத்து, அமைச்சர் விஜயபாஸ்கர், முன்னாள் எம்.பி.சிட்லபாக்கம் ராஜேந்திரன், டி.டி.வி.தினகரனுக்கு ஆதரவளித்த சமக தலைவர் சரத்குமார், துணை வேந்தர் கீதாலட்சுமி ஆகியோரது வீடுகள், அலுவலகங்களில் வருமான வரித்துறையினர் சோதனை நடத்தினர். இது, சசிகலா அணியினருக்கு கடும் அதிர்ச்சியை ஏற்படுத்தியது. அமைச்சர் விஜயபாஸ்கர், கீதாலட்சுமியிடம் வருமானவரித்துறை அதிகாரிகள் துருவி, துருவி விசாரணை நடத்தினர். அமைச்சர் விஜயபாஸ்கரைத் தொடர்ந்து இன்னும் சில அமைச்சர்கள் வீடுகள், அலுவலகங்களில் வருமான வரித்துறை சோதனை நடத்தவுள்ளதாக தகவல்கள் பரவின.